# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 5/2012

# zo zasadnutia Kolégia rektora STU zo  dňa 16. 5. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Návrh na úpravu Štatútu STU
3. Štatút udeľovania Ceny Samuela Mikovíniho
4. Prehľad produktov MMC STU a cenníka za uvedené produkty
5. Upgrade webových systémov STU a fakúlt
6. Letná univerzita pre stredoškolákov 2012
7. Návrh na udelenie Plakety STU Irine Georgieve Bokovej
8. Oslavy 75. výročia založenia univerzity – upresnenie scenára na deň 25.6.2012
9. Harmonogram promócií a podpisovania dokladov na akad. rok 2011/2012
10. Rôzne

**PREDLOŽENÉ MATERIÁLY:**

1. Návrh na úpravu Štatútu STU (F. Horňák)
2. Štatút udeľovania Ceny Samuela Mikovíniho (S. Biskupič)
3. Prehľad produktov MMC STU a cenníka za uvedené produkty (M. Peciar)
4. Upgrade webových systémov STU a fakúlt (M. Peciar)
5. Letná univerzita pre stredoškolákov 2012 (M. Peciar)
6. Návrh na udelenie Plakety STU Irine Georgieve Bokovej (M. Peciar)
7. Návrh na udelenie Plakety STU prof. Špačkovi (R. Redhammer)
8. Oslavy 75. výročia založenia univerzity – upresnenie scenára na deň 25.6.2012
(M. Peciar)
9. Harmonogram promócií a podpisovania dokladov na akad. rok 2011/2012 (F. Horňák)
10. Informácia o plánovanom počte miest novoprijatých doktorandov na akademický rok 2012/2013 (F. Horňák)

**K BODU 1: Kontrola úloh**

Splnené úlohy:

|  |  |  |  |
| --- | --- | --- | --- |
| 3/3/2012 | KR STU ukladá pripraviť a predložiť plán pripravovaných inaugurácií profesorov. | 20.4.2012 | dekani fakúlt |
| 1/4/2012 | KR STU ukladá poslať pror. Peciarovi podklady do Prehľadu najdôležitejších udalostí ako aj prípadné pripomienky k Výročnej správe o činnosti STU za rok 2011 v písomnej forme. | 20.4.2012 | dekani fakúlt |
| 2/4/2012 | KR STU ukladá pripraviť návrh pre mechanizmus udeľovania cien Samuela Mikovíniho. | 16.5.2012 | S. Biskuič, A. Kopáčik |

Odložené úlohy:

|  |  |  |  |
| --- | --- | --- | --- |
| **1/2/2012** | KR STU ukladá navrhnúť systém edície monografií, ktoré vyplývajú z najkvalitnejších PhD. dizertačných prác STU. | 13.6.2012 | S. Biskupič |

**K BODU 2: Návrh na úpravu Štatútu STU**

Materiál prezentoval prorektor Horňák.

Dokument Návrh na úpravu Štatútu STU sa predkladá v súvislosti s potrebou jeho

zosúladenia a možnosťou jeho vykonateľnosti s platným znením zákona č. 131/2002 Z. z.

o vysokých školách. Súčasne odstraňuje niektoré technické nepresnosti a zosúlaďuje

udeľovanie titulu v umeleckých študijných odboroch so skutočnosťou.

**UZNESENIE: 1/5/2012-KR**

KR STU prerokovalo schvaľuje Návrh na úpravu Štatútu STU bez pripomienok.

Materiál bude predložený na schválenie AS STU dňa 28.5.2012.

**K BODU 3: Štatút udeľovania Ceny Samuela Mikovíniho**

Materiál uviedol prorektor Biskupič.

Dokument sa predkladá v súvislosti s oslavami 75. výročia založenia STU a súčasne 250.

výročia technického vzdelávania na Slovensku, kde by sa mala iniciovať tradícia

udeľovania ocenenia, ktoré by bolo určené významným osobnostiam mimo prostredia

STU.

**UZNESENIE: 2/5/2012-KR**

KR STU schvaľuje Štatút udeľovania Ceny Samuela Mikovíniho s pripomienkou.

Je potrebné zapracovať nové ustanovenie ohľadom protokolu, resp. registra odovzdaných ocenení, do ktorého sa bude zaznamenávať poradové číslo, meno a adresa oceneného, dôvod udelenia a dátum odovzdania ceny.

**K BODU 4: Prehľad produktov MMC STU a cenníka za uvedené produkty**

Materiál odprezentoval prorektor Peciar.

Ponuka bližšie špecifikuje služby za finančnú protihodnotu, ktoré MMC STU môže

poskytovať súčastiam STU pri zabezpečení publicity a propagácie na základe vzájomnej

dohody.

**UZNESENIE: 3/5/2012-KR**

KR STU berie na vedomie prehľad ponúkaných produktov a cenníka za produkty bez

pripomienok.

**K BODU 5: Upgrade webových systémov STU a fakúlt**

Materiál uviedol prorektor Peciar.

Predložený materiál informuje o potrebe zakúpenia aktuálnej licencie redakčného

systému Buxus pre STU a fakulty, ktorý je v súčasnosti dosť zastaralý.

**UZNESENIE: 4/5/2012-KR**

KR STU súhlasí s aktualizáciou (upgrade CMS Buxus) webových systémov STU bez

pripomienok.

**ÚLOHA: 1/5/2012-KR**

KR STU ukladá v spolupráci s fakultami aktualizovať webové systémy STU vrátane fakultných web stránok (upgrade CMS Buxus).

Z: M. Peciar, dekani

T: december 2012

**K BODU 6: Letná univerzita pre stredoškolákov 2012**

Materiál prezentoval prorektor Peciar.

Dokument predstavuje organizačné zabezpečenie pokračovania ďalšieho ročníka projektu

Letná univerzita pre stredoškolákov organizovanej v rokoch 2009 - 2011.

**UZNESENIE: 5/5/2012-KR**

KR STU schvaľuje realizáciu projektu Letná univerzita pre stredoškolákov 2012 bez

pripomienok.

**ÚLOHA: 2/5/2012-KR**

KR STU ukladá zaslať prorektorovi Peciarovi návrhy odborného programu.

Z: dekani

T: 30. 6. 2012

**ÚLOHA: 3/5/2012-KR**

KR STU ukladá zaslať prorektorovi Peciarovi návrhy večerného programu.

Z: Ing. Pištek a študentská časť AS

T: 30. 6. 2012

**K BODU 7: Návrh na udelenie Plakety STU prof. Špačkovi**

Materiál prezentoval rektor.

Návrh sa predkladá pri príležitosti životného jubilea 60 rokov.

**UZNESENIE: 6/5/2012-KR**

KR STU schvaľuje Návrh na udelenie Plakety STU prof. Špačkovi.

**K BODU 7: Návrh na udelenie Plakety STU Irine Georgieve Bokovej**

Materiál prezentoval prorektor Peciar.

Udelenie Plakety STU je navrhnuté pri príležitosti návštevy generálnej riaditeľky UNESCO na

pôde STU za významnú úlohu a osobný prínos pri zvyšovaní prestíže technického

a profesionálneho vzdelávania a organizovaní medzinárodnej spolupráce.

**UZNESENIE: 7/5/2012-KR**

KR STU schvaľuje Návrh na udelenie Plakety STU generálnej riaditeľke UNESCO

Irine Georgieve Bokovej.

**K BODU 8: Oslavy 75. výročia založenia univerzity – upresnenie scenára na deň 25.6.2012**

Materiál prezentoval prorektor Peciar.

Informoval o upresnení scenára na deň 25. 6. 2012 v súvislosti s oslavami 75. výročia

založenia univerzity.

**UZNESENIE: 8/5/2012-KR**

KR STU berie na vedomie informáciu o oslavách 75. výročia založenia univerzity –

upresnenie scenára na deň 25. 6. 2012 s pripomienkami.

Dekan Šoos

* navrhol realizovať štafetu STU v spolupráci so spoločnosťou Volkswagen Slovensko

**ÚLOHA: 4/5/2012-KR**

KR STU ukladá pripraviť návrh a scenár štafety STU z Banskej Štiavnice do Bratislavy dňa 25.6.2012 pri príležitosti osláv 75. výročia založenia univerzity.

Z: dekan Šooš

T: 30. 5. 2012

**K BODU 9: Harmonogram promócií a podpisovania dokladov na akad. rok 2011/2012**

Materiál uviedol prorektor Horňák.

Predložený materiál vyplýva z harmonogramu akademického roka 2011/2012.

**UZNESENIE: 9/5/2012-KR**

KR STU berie na vedomie Harmonogram promócií a podpisovania dokladov na

akademický rok 2011/2012.

**K BODU 10: Rôzne**

**K BODU 10/A: Rôzne/Informácia o plánovanom počte miest novoprijatých doktorandov na akademický rok 2012/2013**

Materiál odprezentoval prorektor Horňák.

Materiál informoval o plánovaných počtoch miest na fakultách STU pre novoprijatých

doktorandov.

**UZNESENIE č. 10/4/2012-KR**

KR STU berie na vedomie Informáciu o plánovaných počtoch miest na fakultách STU pre novoprijatých doktorandov na akademický rok 2012/2013 s pripomienkou.

Vzhľadom na zmenu PhD. štúdia je potrebné upraviť smernicu, resp. interný predpis so zreteľom na zvýšenie disciplíny doktorandov.

**ÚLOHA: 5/5/2012-KR**

KR STU ukladá upraviť internú smernicu PhD. štúdia v súvislosti s adaptáciou na súčasné podmienky pri prijímaní doktorandov a pripraviť základné požiadavky pre ich prijímanie.

Návrh na úpravu smernice pošle prorektorovi Horňákovi dekan Kopáčik.

Z: F. Horňák

T: 13. 6. 2012

INFORMÁCIE:

Prorektor Sokol

* v súvislosti s požiadavkou Správnej rady STU požiadal dekanov o zaslanie zoznamu všetkých rekreačných zariadení STU vrátane ekonomických ukazovateľov (využívania), resp. ich hospodárenia

Prorektor Biskupič

* informoval o výzvach APVV projektov, ktoré nedopadli pre STU najlepšie, % úspešnosti je veľmi nízke. Vzhľadom na problémy s projektmi boli na zasadnutí Vedenia STU schválené pravidlá kontrolných dní pre veľké projekty realizované na STU, v súvislosti s tým požiadal dekanov o spoluprácu a ústretovosť pri vykonávaní týchto kontrol

Prorektor Peciar

* opätovne požiadal členov KR o súčinnosť pri kontakte s médiami - v prípade, že je na fakulte zaujímavý podnet, ktorý by bol vhodnou témou na spropagovanie STU, je vítané oboznámiť Vedenie STU o takejto možnosti

Dekan Šajbidor

* pozval členov KR STU na Deň otvorených dverí dňa 22. 5. 2012

Prodekan Peterka

* zaujímal sa o stav verejných obstarávaní v rámci projektov ŠF EÚ riešených na fakulte
* informoval a zároveň pozval členov KR STU na International Doctoral Seminar 2012, ktorý sa uskutoční v dňoch 20. – 22. 5. 2012 v Smoleniciach za účasti zahraničných hostí

Dekan Šooš

* pozval členov KR STU na podujatie Ping Pong bez bariér, 100 dní do začatia paralympijských hier Londýn 2012, ktoré sa bude konať dňa 22. 5. 2012 o 9:00 hod. na zimnom štadióne A. Nepelu

Dekan Kopáčik

* informoval o realizácii prvej splátky internej pôžičky medzi R STU a SvF STU
* požiadal o informácie o možnosti vycestovania študentov na austrálske univerzity
* informoval, že v rámci promócií sa udeľujú ceny ministrov, ktorých odovzdávanie by sa mohlo propagovať

Dekanka Vitková

* informovala, že v rámci Dní architektúry a dizajnu 2012 bude dňa 29.5.2012 o 17:00 hod. prednáška významného dánskeho architekta a urbanistu Jana Gehla, na ktorú pozvala všetkých členov KR STU

Ing. Pištek

* informoval, že 25. 4 sa uskutočnilo ďalšie celouniverzitné stretnutie študentských organizácií, kde sa diskutovalo na témy:
- na STU rozšírila svoje pôsobenie organizácia Manageria

- organizácia AIESEC prejavila záujem sa k nám pridať z (poskytujú

medzinárodné technické stáže, predovšetkým cez prázdniny), AIESEC plánuje v

jeseni zorganizovať celoslovenskú konferenciu "Youth to Business"
- 23.5 sa uskutoční prednáška od zakladateľa agentúry Zaraguza (ako rýchlo,
efektívne a najmä lacno sa spropagovať)
- vznikol alias unia@stuba.sk, ktorý zahŕňa všetky študentské organizácie
- vznikla snaha o vytvorenie informačných materiálov pre prvákov na každej

fakulte
- SND prišlo s prosbou o propagáciu predstavení pre študentov, únia
sa rozhodla ísť do tohto projektu
- TEDx - medzinárodný projekt, ktorý ponúka rôzne popularizačné prednášky
- eQuark.sk - webovy portál časopisu Quark, ktorý ma grant od APVV na
popularizáciu techniky

Rektor

* informoval o jednaniach s UOO STU o Kolektívnej zmluve na rok 2012
* informoval o zasadnutí Správnej rady STU, ktorá bola dňa 9. 5. 2012, konštatoval, že rokovanie prebehlo úspešne a rada bola uznášaniaschopná
* informoval o nadchádzajúcom zasadnutí Správnej rady Konfuciovho inštitútu dňa 21. 5. 2012, ktorej sa zúčastní osobne aj prezident Tianjinskej univerzity z Číny

**OZNAMY:**

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Máj** | 21. 5. 2012 | PAS STU | 14:00 |  |
|  | 28. 5. 2012 | AS STU | 14:00 |  |
|  | 13. 6. 201213. 6. 2012 | Doc.KR STU | 13:3014:00 | Menovanie docentov |
|  | 20. 6. 2012 | VR STU | 10:00 |  |
|  | 25. 6. 2012 | AS STU |  | Slávnostné zasadnutie AS STU |
|  | 25. 6. 2012 | VR STU | 14:30 | Slávnostné zasadnutie VR STU |

Predsedníctvo AS STU: 21. mája 2012

Akademický senát STU: 28. mája 2012

Kolégium rektora STU: 13. júna 2012

Menovanie docentov: 13. júna 2012

Vedecká rada STU: 20. júna 2012

Akademický senát STU: 25. júna 2012

Vedecká rada STU: 25. júna 2012

Zapísala: Zápisnicu overil:

Erika Jevčáková prof. Ing. Marián Peciar, PhD.

21. 5. 2012 21.5.2012